Τάκης Παντέλης

Ο Παναγιώτης (Τάκης) Παντέλης (Αθήνα, 18 Μαΐου 1955Κώστας Πάσχος στην εφημερίδα "Αθλητική Ηχώ" της Κυριακής 19 Απριλίου 1975: "Η θέση του Απόλλωνος είναι μόνο στην Α' Εθνική") είναι Έλληνας πρώην διεθνής ποδοσφαιριστής, που αγωνίζονταν στη θέση του τερματοφύλακα.

Καριέρα σε συλλόγους
Ξεκίνησε την ενασχόληση του με το ποδόσφαιρο στον Απόλλωνα Αθηνών το 1969, σε ηλικία 14 ετών. Στις 9 Ιουνίου 1974, πραγματοποίησε το ντεμπούτο με την πρώτη ομάδα σε αγώνα εναντίον του Πανιωνίου για το πρωτάθλημα της Α΄ Εθνικής κατηγορίας. Στην ομάδα της Ριζούπολης παρέμεινε για οκτώ χρόνια, καταγράφοντας συνολικά 125 συμμετοχές στην πρώτη κατηγορία (την περίοδο 1974–75 αγωνίστηκε στην Β΄ Εθνική).

Το καλοκαίρι του 1981 μετεγγράφηκε στον ΠΑΟΚ, όπου αγωνίσθηκε για έξι έτη, μέχρι και το 1987. Ήταν ο βασικός τερματοφύλακας της ομάδας κατά την περίοδο 1984–85, όταν ο Δικέφαλος του Βορρά κατέκτησε το δεύτερο Πρωτάθλημα στην ιστορία του συλλόγου. 

Έκλεισε την επαγγελματική του καριέρα του στον Πανιώνιο (1987–88), όπου έπαιξε σε 4 αγώνες και κατόπιν, τον Δεκέμβριο του 1988 μεταγράφηκε στον Μανδραϊκό,"Παντέλη και Νικητέα πήρε ο Μανδραϊκός", εφ. Φίλαθλος, 24/12/1988, σελ. 7 όπου έκανε τις τελευταίες του εμφανίσεις στο ερασιτεχνικό πρωτάθλημα της Δ΄ Εθνικής. Συνολικά κατέγραψε 187 συμμετοχές στην Α΄Εθνική κατηγορία.

+ Η καριέρα του Παντέλη στο Πρωτάθλημα Ελλάδας Σύλλογος  Κατηγορία  Περίοδος  Συμμετοχές Απόλλων Αθηνών Α΄ Εθνική  1973–74  2 1975–76  12    1976–77  20    1977–78  6    1978–79  28    1979–80  27   1980–81  30Σύνολο125ΠΑΟΚ Α΄ Εθνική  1981–82  20   1982–83  7    1983–84  6  1984–85  24    1985–86  1    1986–87  0 Σύνολο58 Πανιώνιος  Α΄ Εθνική  1987–88  4 Σύνολο καριέρας187

Διεθνής καριέρα
Ο Παντέλης χρίσθηκε τρεις φορές διεθνής με την Εθνική Ελλάδας. Το ντεμπούτο του πραγματοποιήθηκε στις 23 Σεπτεμβρίου του 1981, στο φιλικό αγώνα Ελλάδα–Σουηδία 2–1 που διεξήχθη στη Θεσσαλονίκη. Συμμετείχε σε δύο αγώνες της προκριματικής φάσης του Παγκοσμίου Κυπέλλου του 1982, απέναντι στην Ιταλία (Φλωρεντία, 14 Νοεμβρίου 1981, 1–1) όπου είχε εξαιρετική απόδοση και με τη Γιουγκοσλαβία (Πειραιάς, 29 Νοεμβρίου 1981, 1–2).

 Τίτλοι 
ΠΑΟΚ
 Πρωτάθλημα Ελλάδας: 1984–85

 Παραπομπές 

 Εξωτερικοί σύνδεσμοι 
EU-football.info - Ο Τάκης Παντέλης με την Εθνική
 http://www.rsssf.com

Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πανιωνίου